
CAIET DE SARCINI PENTRU PROIECTARE
Capitolul 1: Denumirea lucrării
1.1. Servicii de proiectare privind actualizarea proiectului de execuție pentru reparația capitală a drumului G113 Bender-Copanca-Plop-Știubei-Căușeni, km 28,76-35,07 (etapa I)
1.2. Începutul sectorului: km 28,76
1.3. Sfârșitul sectorului:   km 35,07
1.4. Lungimea sectorului: 6,31 km 
Capitolul 2: Tipul lucrărilor
Servicii de proiectare privind actualizarea proiectului de execuție în conformitate cu prezentul caiet de sarcini și cadrul legislativ și normativ al Republicii Moldova. 
Capitolul 3: Temeiul lucrărilor
Programul privind repartizarea mijloacelor fondului rutier pentru drumurile publice naționale pe anul 2026, aprobat prin HG 73 din 25.02.2026.
Capitolul 4: Faza de proiectare 
Proiect de Execuție (actualizare)
Capitolul 5: Cerințe privind actualizarea Proiectului de Execuție
5.1. Documente și date inițiale
a) [bookmark: _Hlk194184131]Documentația proiectului de execuție elaborat în anul 2021 pentru obiectivul „Lucrări de reparație a îmbrăcăminții rutiere pe drumul G113 Bender–Copanca–Plop-Știubei–Căușeni, km 23,30–35,07”;
b) Documentele disponibile privind lucrările executate, procesele-verbale, dispozițiile de șantier și alte documente relevante pentru stabilirea situației reale a obiectivului.
5.2. Documente de referință
Actualizarea proiectului de execuție se va realiza cu respectarea legislației Republicii Moldova, a documentelor normative în construcții, standardelor și reglementărilor tehnice aflate în vigoare la data elaborării documentației.
În cazul în care documentele normative utilizate la elaborarea proiectului din anul 2021 au fost modificate, abrogate sau înlocuite, Prestatorul va actualiza soluțiile tehnice și documentația aferentă conform prevederilor în vigoare. Orice modificare a soluțiilor aprobate anterior va fi fundamentată tehnic și economic și coordonată cu Beneficiarul.

5.3. Cerințe specifice
Prestatorul va analiza datele furnizate de beneficiar conform Anexei Nr.1.
Actualizarea proiectului va viza exclusiv sectorul drumului G113 cuprins între km 28,76 și km 35,07, inclusiv racordarea corespunzătoare a soluțiilor la lucrările executate și la sectoarele adiacente.
Prestatorul va analiza solicitările formulate de autoritatea administrației publice locale, anexate la prezentul Caiet de sarcini, și va propune soluțiile tehnice necesare pentru implementarea acestora, după caz. Soluțiile propuse vor fi analizate și aprobate de Beneficiar înainte de includerea acestora în documentația actualizată.
Prestatorul va acorda suport tehnic beneficiarului în procesul de obținere a tuturor actelor permisive necesare (avize, acorduri, certificate), iar după obținerea acestora, va asigura coordonarea documentației de proiect conform condițiilor impuse.
Prestatorul va asigura coerența tuturor compartimentelor proiectului și concordanța dintre piesele scrise, piesele desenate, listele cu cantități și documentația de deviz.
Pentru actualizarea documentației de proiect prestatorul va efectua, cel puțin, următoarele activități:
a) Inspectarea în teren a întregului sector și compararea situației existente cu documentația proiectului din anul 2021;
b) Identificarea și consemnarea lucrărilor executate, a lucrărilor parțial executate și a lucrărilor rămase spre executare, pe baza situației din teren și a documentelor puse la dispoziție de Beneficiar;
c) Verificarea stării lucrărilor executate și a elementelor existente care urmează a fi integrate în proiectul actualizat;
d) Actualizarea soluțiilor tehnice, a memoriului explicativ, a planșelor și a detaliilor de execuție în raport cu situația reală din teren și cu cerințele normative în vigoare;
e) Eliminarea din documentația actualizată a lucrărilor executate integral și evidențierea distinctă a intervențiilor necesare asupra lucrărilor executate necorespunzător, degradate sau rămase nefinalizate, după caz;
f) Actualizarea tuturor listelor cu cantități de lucrări, astfel încât acestea să cuprindă exclusiv cantitățile rămase spre executare și cantitățile aferente soluțiilor noi sau modificate;
g) Actualizarea devizului general, a devizelor locale, în prețuri curente și conform cadrului normativ aplicabil;
h) Actualizarea organizării circulației rutiere, a semnalizării și a elementelor de siguranță rutieră;
i) Elaborarea borderoului general al modificărilor operate față de proiectul din anul 2021, cu indicarea motivului și temeiului fiecărei modificări.

5.4. Studii, investigații și activități obligatorii
Prestatorul va actualiza ridicările topogeodezice pentru sectorul de drum aferent obiectului, în măsura necesară elaborării documentației actualizate.
Prestatorul va efectua alte investigații suplimentare numai în cazul în care, în urma verificărilor în teren, se constată că datele existente nu mai corespund situației reale sau sunt insuficiente pentru fundamentarea soluțiilor tehnice.

Capitolul 6: Aranjamente de raportare
Prestatorul are obligațiunea de a efectua raportările de progres în conformitate cu Graficul de execuție a lucrărilor. Graficul de execuție trebuie să cuprindă (dar nu se limitează), diagrama Gantt pentru ordinea în care prestatorul intenționează să execute lucrările, inclusiv perioadele propuse pentru raportare a fiecărei faze și etape. 
Graficul de execuție de detaliu va fi prezentat nu mai târziu de 15 zile de la semnarea contractului. 
Prestatorul va stabili în Graficul de execuție, etapele de achitare respectând cerințele Condițiilor de Plată ale Contractului. Etapele de achitare vor constitui materiale livrabile definitivate și acceptate de către Beneficiar.
Valoarea etapelor de achitare trebuie să fie în conformitate cu Devizul defalcat pentru serviciile prestate în conformitate cu oferta prezentată.
Graficul de execuție, trebuie să fie elaborat astfel ca să respecte următoarele prevederi:
a) Perioada de timp necesară pentru obținerea avizelor autorităților administrației publice locale și organelor de stat, la necesitate condițiile tehnice pentru elaborarea compartimentelor pentru reamplasarea rețelelor edilitare, și alte documente necesare pentru elaborarea soluțiilor tehnice și compartimentelor componente;
În cazul în care nu se va respecta graficul de execuție, Prestatorul va prezenta un grafic de execuție revizuit cu un raport justificativ privind măsurile care vor fi întreprinse pentru compensarea termenului de întârziere. 
Prestatorul la solicitarea Beneficiarului este obligat să raporteze în termen de maxim 2 zile situația privind progresele lucrărilor și livrarea documentelor solicitate.
Prestatorul va prezenta lunar, note informative privind progresul lucrărilor. Conținutul notelor informative va fi structurat și va cuprinde informația în dependență de lucrările specificate în Graficul de execuție pentru perioada specifică. 
Fiecare notă informativă va include (dar nu se limitează):
1. grafice şi descrieri detaliate ale evoluției înregistrate, incluzând fiecare etapă, și incluzând în raportare fiecare Subantreprenor;
2. comparații între evoluția reală a lucrărilor și cea planificată, prezentând detalii referitoare la orice evenimente sau circumstanțe care pot periclita terminarea lucrărilor conform prevederilor contractului şi măsurile care se adoptă (sau care trebuie adoptate) pentru evitarea întârzierilor.

În cazul în care Beneficiarul va solicita completarea notei informative cu informație suplimentară, Prestatorul este obligat să raporteze în nota informativă pentru perioada curentă.
Proiectul va fi prezentat în volum de 3 (trei) exemplare, inclusiv: conținutul complet scanat și avizat în format PDF, versiunea editabilă (Word, Kos, DWG ș.a.).



                                                                                                                 Anexa Nr.1Ex. Dumitrașcu Alexandra


Informație livrabilă de către Beneficiar

	Nr.
	Informație livrabilă de către Beneficiar

	1
	Proiect de execuție cu titlul „Lucrări de reparație a îmbrăcămintei rutiere pe drumul G113 Bender-Copanca-Plop-Știubei, km 23,30-35,07”, elaborat de către S.R.L. „Constant-Proiect” în anul 2021

	2
	Demers nr.180 din 06.07.2026 a APL Plop-Știubei

	3
	Date tehnice privind podețele existente pe traseul

	4
	Indicele de planeitate IRI (International Roughness Index)

	5
	Înregistrare video a traseului

	6
	Versiunea prealabilă al Codului Practic în Construcție: Drumuri și Poduri. Plantații rutiere pe drumuri.

